b'\n_START_ARTICLE_\nPurjehdus kes\xc3\xa4paralympialaisissa 2016\n_START_PARAGRAPH_\nPurjehduksessa kilpailtiin Rio de Janeiron 2016 kes\xc3\xa4paralympialaisissa 6:tta kertaa. Kilpailut k\xc3\xa4ytiin 12.\xe2\x80\x9317. syyskuuta. Eri sarjoja oli kolme. Kaikki luokat olivat sekakilpailuja. Kilpailut k\xc3\xa4ytiin Marina da Gl\xc3\xb3riassa, Copacabanassa.\n_START_SECTION_\nLuokat\n_START_PARAGRAPH_\nJotta urheilija voi osallistua 2.4mR-luokan kilpailuun, joka on yksinkilpailu, on h\xc3\xa4nell\xc3\xa4 oltava v\xc3\xa4hint\xc3\xa4\xc3\xa4n minimikriteerit t\xc3\xa4ytt\xc3\xa4v\xc3\xa4 vamma. SKUD 18-luokka on kahden hengen joukkueen kilpailu. SKUD 18-luokassa v\xc3\xa4hint\xc3\xa4\xc3\xa4n toisen purjehtijan tulee olla nainen. Sonar-luokassa kilpaillaan kolmen hengen joukkueissa. T\xc3\xa4ss\xc3\xa4 purjehtijoiden vammaluokkien summa ei saa ylitt\xc3\xa4\xc3\xa4 nelj\xc3\xa4\xc3\xa4toista. Vammaluokassa 1 on kaikista vaikeimmin vammautuneet ja luokassa 7 v\xc3\xa4hiten vammautuneet.'